Mul on ikka eriti hea meel, et ma jõuluks koju tulin. Hoolimata muserdavast teekonnast ning kõigist sekeldustest, mis sellega kaasnesid, on 2 nädalat Eestis seda igati väärt. Ja üldse ei olegi imelik. Kõik on nagu ei olekski 3 kuud ära olnud.  Kuidagi kosutav teadmine, et sind ei olegi vahepeal ära unustatud ning maailm ei ole teistpidi keerlema hakanud. Kõik päevad on tihedalt sisustatud oluliste inimestega, et möödunud aega kuidagi tagasi teha. Aga nagu me siin isekeskis avastasime, siis aja ja ruumi mõõde on paigast hakanud nihkuma. Ei märka, et aeg nii kiiresti möödub ning ka vahemaad on saanud uue tähenduse. Leidsime, et mõned meie seltskonnast, kes elavad statsionaarselt Eestis, pole täpselt sama kaua kohtunud kui pole nad kohtunud minuga.